אהבה, מוות ורובוטים

אהבה, מוות ורובוטים (באנגלית: Love, Death & Robots; מוצגת באמוג'ים: ❤️❌🤖) היא סדרת אנתולוגיה מונפשת למבוגרים שהופקה בידי נטפליקס וסטודיו Blur (אנ') ומופצת בידי נטפליקס. הסדרה נוצרה מתוך פרויקט ראשוני של היוצרים, טים מילר ודייוויד פינצ'ר, ליצור סרט בסגנון מגזין קומיקס המדע הבדיוני והפנטזיה "Heavy Metal". העונה הראשונה עלתה לאוויר ב-15 במרץ 2019, וכללה 18 פרקים קצרים באורך 5 עד 15 דקות. ביוני 2019 נטפליקס חידשה את הסדרה לעונה שנייה בת שמונה פרקים, שיצאה ב-14 במאי 2021. הסדרה חודשה גם לעונה שלישית, שעלתה לשידור ב-20 במאי 2022. הפרויקט התפתח מפגישה בשנות ה-2000 המאוחרות, שבה דייוויד פינצ'ר וטים מילר החליטו ליצור סרט אנתולוגיה בהשראת המגזין "Heavy Metal" (אנ') (בדומה לסרט "רוק בחלל" משנת 1981). ההכרזה על הפרויקט התקיימה בשנת 2008, והסרט אמור להיות מופק בידי חברת סרטי פרמאונט, אבל מילר ופינצ'ר נתקלו בקשיים באיסוף המימון הדרוש לפרויקט. בפרק ה"לייב אקשן" היחידי בסדרה – שבו שחקנים אינם מדבבים דמויות מונפשות – משחקים טופר גרייס ומרי אליזבת וינסטד. 16 מתוך 18 הפרקים בעונה הראשונה הם עיבודים לסיפורים קצרים. מילר כתב בעיקר טיוטות לכל פרק, ואפשר לתסריטים להשתנות לפי דרישות האולפנים כדי לסייע להפקה. נטפליקס שחררה טריילר לסדרה ב-14 בפברואר 2019. סדר הפרקים בנטפליקס מוצג בסדר שונה לכל משתמש, בניגוד לסדר הקבוע שבו מרבית התכנים בשירות מוצגים. צופים האשימו את נטפליקס בהתאמת סדר הפרקים להשערה של האלגוריתם על הנטייה המינית של הצופים, ונטפליקס הגיבה שישנם ארבעה סדרים שונים לפרקים, שמותאמים למשתמשים באקראי. העונה הראשונה של הסדרה זכתה ב-77% של ביקורות חיוביות באתר Rotten Tomatoes מתוך 43 ביקורות, עם ציון ממוצע של 7.03 מתוך 10. הציון המשוקלל של הסדרה באתר Metacritic הוא 65 מתוך 100, בהתבסס על 4 ביקורות. יוני בינרט מאתר ynet שיבח את הסדרה על סגנונה הייחודי ונגישותה לצופים שאינם בהכרח חובבי הז'אנר. יאיר רוה מכלכליסט, ועידו ישעיהו ואופיר ארצי מוואלה!, כתבו גם הם על הסגנון והפורמט המיוחדים של הסדרה אבל ציינו את רמת האיכות הלא אחידה של פרקיה. חן חדד מהארץ ביקרה את הגימיקיות של הסדרה ואת הישענותה על טוויסטים וארוטיקה כדי לעורר עניין בצופה. ב-9 במאי 2022 עלה הטריילר הרשמי של העונה השלישית בערוץ היוטיוב של נטפליקס. מדיה וקבצים בנושא אהבה, מוות ורובוטים בוויקישיתוף אתר האינטרנט הרשמי של אהבה, מוות ורובוטים (בשפות מרובות) אהבה, מוות ורובוטים, ברשת החברתית אינסטגרם "אהבה, מוות ורובוטים", במסד הנתונים הקולנועיים IMDb (באנגלית) "אהבה, מוות ורובוטים", באתר נטפליקס "אהבה, מוות ורובוטים", באתר Rotten Tomatoes (באנגלית) "אהבה, מוות ורובוטים", באתר Metacritic (באנגלית) "אהבה, מוות ורובוטים", במסד הנתונים הקולנועיים KinoPoisk (ברוסית) How David Fincher and Tim Miller's Heavy Metal Reboot Became Netflix's Love, Death & Robots - IGN (באנגלית), נבדק ב-2021-05-18 Jay Peters (April 18, 2022). Netflix’s Love, Death, and Robots season three is coming May 20th. The Verge. retrieved April 19, 2022 Exclusive: How David Fincher and Tim Miller’s ‘Love, Death & Robots’ Made the Leap to Netflix, Observer, ‏2019-03-11 (באנגלית אמריקאית) Chris O'Falt, Chris O'Falt, David Fincher Wants to Destroy the Concept of the Half-Hour and Hour-Long Show, IndieWire, ‏2019-03-10 (באנגלית) Love Death and Robots Trailer Teases Tim Miller, David Fincher's Netflix Anthology, Collider, ‏2019-02-14 (באנגלית אמריקאית) Netflix is experimenting with different episode orders for ‘Love, Death & Robots’, TechCrunch (באנגלית אמריקאית) https://twitter.com/netflix/status/1108059632008757248, Twitter Love, Death & Robots: Volume 1 (באנגלית), נבדק ב-2021-05-17 Love, Death & Robots, נבדק ב-2021-05-17 יוני בינרט, "אהבה, מוות ורובוטים": מושלם, ולא רק לחובבי הז'אנר, באתר ynet, 24 במרץ 2019 יאיר רוה, 18 חטאים: "אהבה, מוות ורובוטים" לא עושה חסד עם פינצ'ר, באתר כלכליסט, 18 במרץ 2019 עידו ישעיהו ואופיר ארצי‏, עולמות מרהיבים, מרגלים מפלרטטים וגיבורי על דחויים: סקירת הסדרות החדשות, באתר וואלה, 17 במרץ 2019 חן חדד, "אהבה, מוות ורובוטים": האנימציה נהדרת. נו אז?, באתר הארץ, 14 במרץ 2019 LOVE DEATH + ROBOTS VOLUME 3 | Official Trailer, קדימון הסדרה בערוץ "Netflix", באתר יוטיוב, 9 במאי 2022